CENTEL:ราคาอ่อนตัวเป็นจังหวะสะสมแนะนำซื้อราคาเป้าหมาย 45.00 บาท
CENTEL:ราคาอ่อนตัวเป็นจังหวะสะสมแนะนำซื้อราคาเป้าหมาย 45.00 บาท
13 ม.ค. 2560

บล.ทิสโก้ ระบุในบทวิเคราะห์วันนี้(13ม.ค.59) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL ปรับประมาณการปี 2559 ลง 12% สะท้อนการดำเนินงานที่อ่อนแอกว่าคาดของทั้งโรงแรมและร้านอาหารทำให้ผลประกอบการลดลง 6% เทียบช่วงเดียวกันของปีก่อน โดยธุรกิจโรงแรมถูกกดดันจากจำนวนนักท่องเที่ยวที่ลดลงในช่วงการไว้ทุกข์ (13 ต.ค. – 14 พ.ย.) และเหตุน้ำท่วมที่ภูเก็ต ในขณะที่ธุรกิจร้านอาหารกระทบจากการงดจัดแคมเปญในช่วงไว้ทุกข์
คงประมาณการปี 60-61 โดยคาดว่า CENTEL จะมีการฟื้นตัวในปีนี้จากเศรษฐกิจที่ฟื้นตัวทั้งผลของรถคันแรกที่หมดลง, ราคาสินค้าเกษตรที่ฟื้นตัว และการปรับลดภาษีบุคคลธรรมดา โดยเราได้ทำตารางวิเคราะห์ผลกระทบของปัจจัยต่างๆ ไว้ดังนี้ 1) อัตราการเข้าพักที่ลดลง 5% สำหรับปี 60 จะได้มูลค่าที่เหมาะสม 42.5 บาท และ 2) หาก SSSg ลดลง 4.5% จะทำให้มูลค่าที่เหมาะสมลดลงเป็น 43.1 บาท ซึ่งยังคงคิดเป็นอัพไซด์ 14-16% จากราคาปัจจุบัน
ประเมินมูลค่าที่เหมาะสมด้วยวิธี SOTP และ EV/EBITDA โดยมูลค่าที่เหมาะสม 45 บาท คิดเป็น PER 27.5 เท่าสำหรับปี 60และ EV/EBITDA ที่ 14 เท่า โดยราคาหุ้นยังซื้อขายต่ำกว่าค่าเฉลี่ยที่ 24.6 เท่า และเราเชื่อว่าได้รับรู้ปัจจัยลบไปหมดแล้วและเป็นราคาที่น่าสนใจ 1) ปริมาณนักท่องเที่ยวที่อ่อนแอกว่าคาด 2) การดำเนินงานของธุรกิจร้านอาหารที่อ่อนแอกว่าคาด